**NÁRODNÁ RADA SLOVENSKEJ REPUBLIKY**

IX. volebné obdobie

Návrh

**zákon**

z ... 2024,

**ktorým sa dopĺňa zákon č. 108/2024 Z. z. spotrebiteľa a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

**Čl. I**

Zákon č. 108/2024 Z. z. o ochrane spotrebiteľa a o zmene a doplnení niektorých zákonov sa dopĺňa takto:

1. Za druhú časť sa vkladá nová tretia časť, ktorá vrátane nadpisu znie:

„TRETIA ČASŤ

**OSOBITNÉ USTANOVENIA O ZMLUVE UZAVRETEJ V PREVÁDZKOVÝCH PRIESTOROCH OBCHODNÍKA**

**§ 22a**

1. Zmluvou uzavretou v prevádzkových priestoroch obchodníka je zmluva medzi obchodníkom a spotrebiteľom dohodnutá a uzavretá za súčasnej fyzickej prítomnosti obchodníka a spotrebiteľa v prevádzkových priestoroch obchodníka podľa § 14 ods. 3.
2. Na zmluvu uzavretú v prevádzkových priestoroch obchodníka sa primerane použijú ustanovenia § 14 ods. 5 a 6, § 20 ods. 4, 5, 10 až 15, § 21 ods. 4 a 5, § 22 ods. 9, ak tento zákon neustanovuje inak.
3. Obchodník je povinný pred uzavretím zmluvy uzavretej v prevádzkových priestoroch obchodníka, okrem informácií podľa § 5, spotrebiteľovi jasne a zrozumiteľne oznámiť:
4. poučenie o práve spotrebiteľa odstúpiť od zmluvy podľa odseku 4, podmienkach, lehote a postupe pri uplatňovaní práva na odstúpenie od zmluvy, ktoré zverejní vo svojich prevádzkových priestoroch na viditeľnom mieste,
5. poučenie o povinnosti spotrebiteľa uhradiť obchodníkovi cenu za skutočne poskytnuté plnenie za podmienok podľa § 15 ods. 1 písm. h),
6. poučenie o tom, že spotrebiteľ nie je oprávnený odstúpiť od zmluvy podľa odseku 4, alebo poučenie o okolnostiach, za ktorých spotrebiteľ stráca právo na odstúpenie od zmluvy, ktoré zverejní vo svojich prevádzkových priestoroch na viditeľnom mieste.
7. Spotrebiteľ má právo odstúpiť od zmluvy uzavretej v prevádzkových priestoroch obchodníka bez uvedenia dôvodu v lehote podľa odseku 5 okrem zmluvy podľa § 19 ods. 1 a 3.
8. Lehota na odstúpenie od zmluvy uzavretej v prevádzkových priestoroch obchodníka je 14 dní odo dňa
9. prevzatia tovaru spotrebiteľom,
10. uzavretia zmluvy, ktorej predmetom je poskytnutie služby,
11. uzavretia zmluvy o dodávaní vody, ktorá nie je na predaj v obmedzenom objeme alebo v určenom množstve, a zmluvy o dodávke a odbere tepla,
12. uzavretia zmluvy o dodaní digitálneho obsahu, ktorý obchodník dodáva inak ako na hmotnom nosiči.
13. Spotrebiteľ môže uplatniť právo na odstúpenie od zmluvy uzavretej v prevádzkových priestoroch obchodníka osobne alebo prostredníctvom inej osoby; na odstúpenie v listinnej podobe alebo v podobe zápisu na inom trvanlivom médiu sa neprihliada.
14. Pri odstúpení od zmluvy je spotrebiteľ povinný preukázať, že tovar kúpil u obchodníka a odovzdať tovar obchodníkovi alebo osobe určenej obchodníkom na prevzatie tovaru.
15. Pri odstúpení od zmluvy, ktorej predmetom je poskytnutie služby alebo zmluvy o dodávaní vody, ktorá nie je na predaj v obmedzenom objeme alebo v určenom množstve, a zmluvy o dodávke a odbere tepla je spotrebiteľ povinný preukázať, že si službu objednal u obchodníka a vrátiť obchodníkovi alebo osobe určenej obchodníkom na prevzatie tovaru všetky predmety slúžiace na poskytnutie služby.
16. Po odstúpení od zmluvy obchodník vráti spotrebiteľovi všetky platby prijaté na základe zmluvy do 14 dní od oznámenia odstúpenia od zmluvy rovnakým spôsobom, aký spotrebiteľ použil pri zaplatení ceny, ak spotrebiteľ výslovne nesúhlasí s iným spôsobom úhrady.“.

Doterajšia tretia časť až šiesta časť sa označujú ako štvrtá časť až siedma časť.

2. V § 43 ods. 1 sa za slová „§ 22 ods. 1, 2, 4 až 9“ vkladá čiarka a slová „§ 22a ods. 3 a 9“.

3. Za § 53 sa vkladá § 53a, ktorý vrátane nadpisu znie:

**„§ 53a**

**Prechodné ustanovenie k úpravám účinným od 1. januára 2025**

Odstúpenie od zmluvy podľa § 22a sa použije na zmluvu uzavretú po 31. decembri 2024.“.

**Čl. II**

Tento zákon nadobúda účinnosť 1. januára 2025.